ლენტეხის მუნიციპალიტეტის საკრებულოს წევრის, საკრებულოს თავმჯდომარის მოადგილის მევლუდ ლიპარტელიანის ანგარიში 2023 წელს გაწეული მუშაობის შესახებ

საანგარიშო პერიოდში თანამდებობრივ და სადეპუტატო უფლება მოვალეობას ვახორციელებდი ,,ადგილობრივი თვითმმართველობის კოდექსის“ შესახებ საქართველოს ორგანული კანონის შესაბამისად.

საანგარიშო პერიოდში დავესწარი გეგმით გათვალისწინებულ საკრებულოს მორიგ 9 და რიგგარეშე 6 სხდომას, ასევე დავესწარი საკრებულოს ბიუროს 9 სხდომას, ვარ საკრებულოს საფინანსო-საბიუჯეტო , სივრცით-ტერიტორიული დაგეგმარებისა და ინფრასტრუქტურისა და ქონების მართვისა და ბუნებრივი რესურსების საკითხთა კომისიის წევრი, აქტიურ მონაწილეობას ვღებულობდი აღნიშნული კომისიების მუშაობაში.

ჩემს მიერ მომზადებული და საკრებულოს სხდომაზე განხილული იქნა შემდეგი საკითხები:

1. ლენტეხის მუნიციპალიტეტის სოფლებში სახელწოდების არმქონე ქუჩების (ქუჩა, ჩიხი, შესახვევი) არაბული ციფრებით სახელდების შესახებ - მიღებული იქნა განკარგულება;

2.გეოგრაფიული ობიექტების სახელდების თაობაზე - განკარგულების პროექტები განსახილველად გაიგზავნა სამთავრობო კომისიაში;

3. ფერმერული მომსახურების სერვისცენტრის ვეტექიმების განცხადება - შრომითი ანაზღაურების მომატების თაობაზე - მომატება მოხდა 50-50 ლარით;

4. სოფ. ხელედის საჯარო სკოლის მოსწავლეთა მშობლების ერთობლივი განცხადება - მოსწავლეებისთვის ცეკვის წრის დაფინანსების თაობაზე - საკითხი გადაწყდა დადებითად;

5. სოფ.ხოფურის საჯარო სკოლის მოსწავლეების განცხადება - უსაფრთხო სპორტული მოედნის მოწყობის თაობაზე - ლენტეხის მუნიციპალიტეტის საკრებულოს თავმჯდომარის მიერ გაიგზავნა შუამდგომლობის წერილი მერის სახელზე, შუალედური პასუხი გაგეგზავნა ადრესატს;

6. დ.ლენტეხში მცხოვრებ რევაზ ფურელიანის განცხადება - დასაქმების თაობაზე გაიგზავნა შუამდგომლობის წერილი ა(ა)იპ ლენტეხის მუნიციპალიტეტის გარემოს დაცვისა და ეკოლოგიური განვითარების ცენტრის დირექტორის როინ თედორაძის სახელზე, შუალედური პასუხი გაეგზავნა ადრესატს;

7. სოფ. ნანარში მცხოვრებ ვარდენ ქურასბედიანის განცხადება დასაქმების თაობაზე - გაიგზავნა შუამგდომლობის წერილი ა(ა)იპ ლენტეხის მუნიციპალიტეტის ფერმერული მომსახურეობის სერვისცენტრის დირექტორის ქალბატონ მანიჟა ბენდელიანის სახელზე, შუალედური პასუხი გაგეზავნა ადრესატს;

8. სოფ. რცხმელურის მოსახლეობის ერთობლივი განცხადება - წყლის სისტემის რეაბილიტაციის თაობაზე - საკითხი გადაწყდა დადებითად, სამუშაო დაფინანსდა 2023 წლის რეგიონალური განვითარების ფონდიდან;

9. სოფ. ხოფურში მცხოვრებ ზურაბ ქურასბედიანის განცხადება დასაქმების თაობაზე - გაიგზავნა შუამდგომლობის წერილი მერის სახელზე, შუალედური პასუხი გაეგზავნა ადრესატს;

10. სოფ. ბაბილში მცხოვრებ მურადი ლიპარტელიანის განცხადება - საცხოვრებელი სახლის გეოლოგიურად შემოწმების თაობაზე - შესაბამისი წერილი გაიგზავნა გარემოს დაცვის ეროვნულ სააგენტოში. შუალედური პასუხი გაეგზავნა ადრესატს;

11. სოფ.რცხმელურში მცხოვრებ მარინა ტვილდიანის განცხადება - სასმელი წყლის მაგისტრალიდან მისი ოჯახისთვის ერთი წერტილის მიცემის თაობაზე - შესაბამისი პასუხი გაეგზავნა ადრესატს;

12. დ.აღმაშენებლის ქუჩის მე-4/40 ბინიანის მოსახლეობის განცხადება - კორპუსების ფასადების და შესასვლელების რემონტის თაობაზე - საკითხი შესასწავლად და შემდგომი რეაგირებისათვის გაიგზავნა მერიაში, შუალედური პასუხი გაეგზავნათ ადრესატს;

13. ლენტეხის მუნიციპალიტეტის მერის წერილი - აფხაზეთში გმირულად დაღუპული ტარიელ ონიანის პატივსაცემად ჟახუნდერის ერთ-ერთი ქუჩისთვის სახელის მინიჭების თაობაზე, ახალგაზრდა მწერალის და პოეტის ანა ონიანი ლაშხელის სახელის მინიჭებაზე ჟახუნდერის კულტურის სახლისთვის და ქუჩისთვის, სადაც ცხოვრობდა - საკითხი შესწავლილი იქნა და წერილი თანდართული მასალებით გაიგზავნა სამთავრობო კომისიაში.

აქტიურად ვმონაწილეობდი თემების მიხედვით სოფლის მოსახლეობასთან შეხვედრებში, როგორც სოფლის პროგრამით გათვალისწინებული პრიორიტეტების განსაზღვრაში, ასევე მომავალი 2024 წლის ბიუჯეტის დაგეგმარების ფარგლებში სოფლის მოსახლეობის აზრის გათვალისწინებით პრიორიტეტების განსაზღვრის თაობაზე. მქონდა კოლექტიური და ინდივიდუალური შეხვედრები სხვადასხვა კატეგორიის ამომრჩევლებთან და შესაძლებლობის ფარგლებში ვუწევთ სათანადო დახმარებას.